দোলে কোন কোন জেলায় বৃষ্টির সম্ভাবনা? কী বলছে আবহাওয়া দফতর!

ওয়েব ডেস্ক : বসন্তের মাঝামাঝি। তারই মধ্যেই রাজ্যে ঊর্ধ্বমুখী তাপমাত্রা। সকাল হতেই শুরু হচ্ছে ঘাম ঝড়া। আবার রাতের দিকে হালকা শীতের আমেজও অনুভূত করা যাচ্ছে। কিন্তু রোদের দাপট এতই যে শীত কোনভাবেই অনুভব করতে পারছেন না কেউ। আর এরই মাঝে আবহাওয়া দফতরের তরফ থেকে দেওয়া হয়েছে তাপপ্রবাহের সর্তকতা!

দোলের পর থেকেই রাজ্যে শুরু হবে তাপপ্রবাহ। ১৬ মার্চ রাজ্যে রয়েছে তাপপ্রবাহের সর্তকতা। দক্ষিণবঙ্গের কিছু কিছু জেলায় এই সতর্কতা জারি করা হয়েছে। তালিকায় রয়েছে : পশ্চিম মেদিনীপুর, বীরভূম, বাঁকুড়া এবং পশ্চিম বর্ধমান। ইতিমধ্যেই আবহাওয়া দফরের তরফ থেকে জারি করা হয়েছে হলুদ সর্তকতা।

আরও পড়ুন: ১৬ মার্চ থেকে রাজ্যে তাপপ্রবাহের সতর্কতা চলবে কত দিন পর্যন্ত?

তবে দোলের সময় নেই পশ্চিমবঙ্গের বৃষ্টির সম্ভাবনা। তবে উত্তরবঙ্গে জারি থাকবে বৃষ্টি। দার্জিলিং, কালিম্পং, জলপাইগুড়ি, আলিপুরদুয়ার এবং কোচবিহারে রয়েছে বজ্রবিদ্যুৎ সহ হালকা থেকে মাঝারি বৃষ্টিপাতের সম্ভাবনা শুক্রবার পর্যন্ত। শনিবারও সেই বৃষ্টির দাপট বজায় থাকবে উত্তরবঙ্গ জুড়ে। তারপরেই সেখানে দেখা মিলবে শুষ্ক আবহাওয়ার।

অন্যদিকে পশ্চিমবঙ্গে এখন কোনভাবেই নেই বৃষ্টির সম্ভাবনা। শুষ্ক আবহাওয়াই বজায় থাকবে বলে জানা যাচ্ছে। আজ কলকাতার সর্বনিম্ন তাপমাত্রা ২৫. ১ ডিগ্রি সেলসিয়াস। অন্যদিকে, দিনের সর্বোচ্চ তাপমাত্রা ৩৪.৭ ডিগ্রি সেলসিয়াস।

আলিপুর আবহাওয়া দফতর সূত্রে খবর, আগামী পাঁচ দিনে রাজ্যের তাপমাত্রা ক্রমশ বাড়বে। পশ্চিমবঙ্গসহ উত্তরবঙ্গের বিভিন্ন জেলাতে তাপমাত্রা ৩ থেকে ৪ ডিগ্রি সেলসিয়াস বাড়তে পারে বলে জানা যাচ্ছে। এমনকি রাজ্যের বিভিন্ন প্রান্তে রয়েছে তাপপ্রবাহের সতর্কতা।

দেখুন অন্য খবর