হিট ওয়েভে মৃত্যুতে ২ লক্ষ টাকা আর্থিক ক্ষতিপূরণ, ঘোষণা নবান্নের

ওয়েবডেস্ক- জলবায়ু পরিবর্তনের (Climate Change) সঙ্গেই আবহাওয়ার (Weather) রূপ পালটে গেছে। এখন দক্ষিণবঙ্গে বছরের বেশিরভাগ সময় তীব্র তাপপ্রবাহ (Heat Wave), অস্বস্তিকর দাবদহ চলতে থাকে। এই প্রাকৃতিক অবস্থাকে মাথায় রেখে এবার প্রাকৃতিক বিপর্যয়ের (Natural Disasters) মধ্যে তাপপ্রবাহকে তালিকাভুক্ত করল রাজ্য সরকার। নতুন করে ১৪টি ঘটনাকে প্রাকৃতিক বিপর্যয় হিসেবে ঘোষণা করল নবান্ন (Nabanna)। তর মধ্যে রয়েছে তাপপ্রবাহ। এবার হিট ওয়েব বা তাপপ্রবাহের মৃত্যু হলে রাজ্য সরকার তার পরিবারকে দু লক্ষ টাকা আর্থিক ক্ষতিপূরণ দেবে। সম্প্রতি ‘স্টেট এক্সিকিউটিভ কমিটির’ বৈঠকেএই সিদ্ধান্ত গৃহীত হয়েছে বলে নবান্ন সূত্রে খবর।

বেশ কয়েকবছর ধরেই তীব্র তাপপ্রবাহ চলছে দক্ষিণবঙ্গ জুড়ে। রাস্তাঘাটে চলাফেরা মানুষের কাছে এক ভয়াবহ দায় হয়ে পড়েছে। বিশেষ বয়স্ক মানুষ থেকে ছোট বাচ্চা সব থেকে সমস্যার শিকার হচ্ছে। রাস্তাঘাটে সানস্ট্রোক থেকে তাপপ্রবাহের জেরে মৃত্যু পর্যন্ত হচ্ছে। এই পরিস্থিতির কথা মাথায় রেখে অগাস্ট মাসেই বৈঠক করেন মুখ্য সচিব মনোজ পন্থ (Chief Secretary Manoj Pant) । সেই বৈঠকেই তাপপ্রবাহে মৃত্যু হলে আর্থিক সাহায্য প্রদানের বিষয়টি নিয়ে সিদ্ধান্ত নেওয়া হয়।

আরও পড়ুন- ভোটের আগে নয়া ট্রেন্ড! শমীকের দরবারে কাদের গোয়েন্দাগিরি?

রাজ্য বিপর্যয় মোকাবিলা এবং সিভিল ডিফেন্স দফতর এ বিষয়ে বিজ্ঞপ্তি দিয়ে জানিয়েছে, হিট স্ট্রোক বা সান স্ট্রোকে রাজ্যে কারও মৃত্যু হলে মৃতের পরিবার দুলক্ষ টাকা আর্থিক ক্ষতিপূরণ পাবে। তবে আর্থিক সাহায্য পাওয়ার ক্ষেত্রে ময়নাতদন্তের রিপোর্ট দিতে হবে। সেটি যাচাই করার পরেই মিলবে টাকা। এর আগে দুর্ঘটনাবশত অগ্নিকাণ্ড, নৌকোডুবি, গাছ পড়ে, বাড়ির দেওয়াল চাপা পড়ে, বজ্রাঘাতে মৃত্যুতে আর্থিক ক্ষতিপূরণ মিলত। এবার থেকে হিট ওয়েভ, ভারী বৃষ্টি, নদীভাঙন, বন্য পশুর আক্রমণ, বিদ্যুৎস্পৃষ্ট হয়ে মৃত্যু, বিষাক্ত প্রাণীর কামড় বা পশুর আক্রমণ, জঙ্গলে আগুনে মৃত্যুতে ১৪টি ঘটনাকে প্রাকৃতিক বিপর্যয়ের তালিকা ভুক্ত করল নবান্ন।

দেখুন আরও খবর-